Moschino

Moschino Italiako moda etxea da, emakume, gizon eta haurrentzako modako arropa, lurrinak, dekorazio artikuluak, kosmetikoak eta bitxiak egiten dituena.

 Historia 
1983. urtean sortu zuen marka Franco Moschinok (1950-1994). Moschino eta bere marka ezagunak egin ziren bere diseinu berritzaile eta koloretsuengatik -batzuetan, eszentrikoak--, modaren industriari egindako kritikengatik eta 1990eko hamarkadan gizartea sentsibilizatzeko egindako kanpainengatik. Moschinoren heriotza goiztiarraren ostean, Rossella Jardini, bere laguntzaile ohia, zuzendari sortzailea bihurtu zen."A moment with Moschino", 28 October 2008. vogue.com.  1999. urtetik Aeffe moda taldeko kidea izan da marka. 2006an, Moschinok Turingo Neguko Olinpiar Jokoetan irekiera ekitaldirako jantziak diseinatu zituen. Moschinok Kylie Minogue abeslari australiarrarentzat ere diseinatu zituen modeloak 2005ean Showgirl - The Greatest Hits Tour biran, 2008an Madonnarentzat Sticky & Sweet Tour biran, 2015ean Rebel Heart Tour biran, eta 6 jantzi Lady Gagarentzat 2011-2012an The Born Thball biran.

 Markak 
Markak hainbat etiketa ditu: Moschino (emakumeentzako eta gizonentzako lerro nagusia), Moschino Cheap and Chic (emakumeentzako bigarren mailako lerroa, 1988an sortua), Love Moschino (gizonentzako eta emakumeentzako hedapen-lerroa, 1986tik 2008ra sMoschino Jeans izenarekin ezaguna), esklusibitate ordenan adieraziak. Modako osagarriak, bitxiak, lurrinak eta kosmetikoak ere saltzen dituzte, baita motozikletarako kaskoak ere, Moschino markarekin. Milanen, Moschinok "Maison Moschino" izeneko kontzeptu hotela zabaldu zuen 2009. urtean. "Head to Milan for Maison Moschino", 31 October 2008. Harper's Bazaar. 

 Dendak 
Markak New York, Los Angeles, Mexiko Hiria, Londres, Erroma, Milan, Capri, Berlin, Paris, Vilna, Istanbul, Dnipro, Kiev, Mosku, San Petersburgo, Jekaterimburg, Almaty, Dubái, Bahrain, Salmiya, Kuwait, Pekin, Nanjing eta beste hainbat denda ditu Asian.

 Los Sims 4 eta Electronic Arts-ekin lankidetzan aritzea 
EA Play 2019an Sims 4ak Moschinorekin elkarlanean egongo zirela iragarri zen eta bere arropan inspiratutako osagarrien pack bat izango zutela.

 Erreferentziak 

 Kanpo estekak 
 Página oficial
 Franco Moschino
 Collezione Cheap and Chic Autunno Inverno 2007/2008 

Kategoria:Moda etxeak
Kategoria:Italiako enpresak
Kategoria:1983an sortutako enpresak